
ఖట్మాండూ: నేపాల్ జాతీయ బ్యాంకు (ఎన్ఆర్బీ) కు రూ.100 కోట్ల విలువ చేసే వంద రూపాయల నోట్లను సమకూర్చేందుకు భారతీయ రిజర్వు బ్యాంకు (ఆర్బీఐ) అంగీకరించింది. నేపాల్లో వంద నోట్ల కొరత తీవ్రంగా ఉంది. ఇండియా నుంచి వచ్చే పర్యాటకులకు ఎన్ఆర్బీ భారతీయ కరెన్సీ అందిస్తుంటుంది. నవంబరు 8న ప్రధాని మోదీ పెద్ద నోట్ల రద్దు నిర్ణయానికి ముందే ఈ నోట్లను దిగుమతి చేసుకోవాలని నేపాల్ బ్యాంకు భావించింది. కానీ నోట్ల రద్దు దరిమిలా ఆర్బీఐ వద్దే వంద నోట్లకు కొరత ఏర్పడింది. దీంతో నేపాల్కు సరఫరా చేయలేకపోయింది. ఇప్పుడు పరిస్థితులు చక్కబడడంతో వంద నోట్లు పంపేందుకు సంసిద్ధత వ్యక్తంచేస్తూ ఎన్ఆర్బీకి ఆర్బీఐ లేఖ రాసింది. ఈ నెలలోనే వీలైనంత త్వరగా ఆ డబ్బు తీసుకోవాలని నేపాల్ బ్యాంకు అధికారులు భావిస్తున్నారు.

khatmandu: nepal jaateeya byaanku (nrb) ku roo.100 kotla viluva chese vanda roopaayala notlanu samakuurcheemduku bhaarateeya rijarvu byaanku (arbi) angeekarinchindi. nepallo vanda notla korata teevramgaa undi. india nunchi vache paryaatakulaku nrb bhaarateeya corrensy andistuntundi. navambaru 8na pradhaani modii pedda notla raddu nirnayaaniki munde ee notlanu digumati chesukovalani nepal byaanku bhaavinchindi. cony notla raddu darimila arbi vadde vanda notlaku korata erpadindi. deentho nepalku sarafara cheyalekapoyindi. ippudu paristhitulu chakkabadadamtho vanda notlu pampenduku samsiddhata vyaktamchaestuu enrbeeki arbi lekha rasindi. ee nelalone veelainanta twaragaa aa dabbu teesukovaalani nepal byaanku adhikaarulu bhaavistunnaaru.